paragraph_text: Blaze the Cat (ブレイズ・ザ・キャット/ Bureizu za Kyatto) fiktivna je čovjekolika mačka iz Seginog serijala Sonic the Hedgehog. Princeza je iz alternativne dimenzije u kojoj je regent vlastita svijeta i zaštitnica smaragda Sol, inačice Smaragda kaosa iz tog svijeta. Zbog toga je Blazeina uloga slična Sonicovoj i Knucklesovoj. Kao što joj ime kaže, Blaze se rodila s pirokinetičkim moćima koje joj dopuštaju kontrolirati i stvarati vatru. Koristeći moć smaragda Sol Blaze postaje Burning Blaze, nalik Super Sonicu. U formi Burning Blaze postaje snažnija, može letjeti i prekriva je vatreni štit.